राय के बदले में पंधेर साहब के लिये एक राय मेरी भी है । उपन्यास को मनोरंजन के साधन के तालिब रीडर की तरह पढ़ें, छिद्रान्वेषी जासूस की तरह न पढ़ें । इस जिद के साथ न पढ़ें कि कोई खामी तलाश कर के रहनी है । किसी एकाध बात में आप को – रीपीट आप को, सिर्फ आप को – नाइत्तेफाकी होना ये स्थापित नहीं कर सकता कि पूरा उपन्यास ही घटिया है, निकम्मा है, फेल है । आप की व्यक्तिगत राय में दम है तो उसे दूसरों की राय से मैच करता होना चाहिये । खाने में ये कह के नुक्स निकालना उचित नहीं होता कि जिस थाली में वो परोसा गया था, वो ठीक नहीं थी । फलां कार नहीं होती, गन ऐसे ट्रेस होती है वगैरह खाने की जगह थाली में नुक्स निकालने जैसे ही काम हैं ।